title: Directiva Consiliului din 29 martie 1977 de apropiere a legislațiilor statelor membre cu privire la nivelul sonor perceput de conducătorii de tractoare agricole sau forestiere pe roți

text:
               13/Volumul 03

               RO

               Jurnalul Ofícial al Uniunii Europene

               136

         31977L0311

               L 105/1

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 29 martie 1977
   de apropiere a legislațiilor statelor membre cu privire la nivelul sonor perceput de conducătorii de tractoare agricole sau forestiere pe roți
   (77/311/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 100,
   având în vedere propunerea Comisiei,
   având în vedere avizul Adunării (1),
   având în vedere avizul Comitetului Economic și Social (2),
   întrucât, pentru a permite punerea în aplicare a procedurii de omologare CEE care face obiectul Directivei 74/150/CEE a Consiliului din 4 martie 1974 de apropiere a legislațiilor statelor membre cu privire la omologarea tractoarelor agricole sau forestiere pe roți (3), este necesar să se adopte dispoziții care să garanteze securitatea la locul de muncă și în special să protejeze auzul lucrătorilor din sectorul agricol care conduc aceste tractoare;
   întrucât aceste dispoziții sunt cu atât mai necesare cu cât numai legislația din două state membre conține dispoziții precise în ceea ce privește nivelul sonor perceput de conducătorii de tractoare menționați anterior;
   întrucât diferențele dintre legislațiile interne menționate mai sus pot constitui un obstacol în calea schimburilor efectuate în cadrul Comunității și, implicit, în crearea și funcționarea pieței comune,
   ADOPTĂ PREZENTA DIRECTIVĂ:
   Articolul 1
   (1)   Se înțelege prin „tractor (agricol sau forestier)” orice vehicul cu motor, pe roți sau șenile, care are cel puțin două axe, a cărui funcție constă în mod esențial în forța sa de tracțiune și care este special conceput pentru tractarea, împingerea, purtarea sau acționarea anumitor utilaje, mașini sau remorci destinate să fie folosite în exploatarea agricolă sau forestieră. Acesta poate fi amenajat pentru a transporta o încărcătură și însoțitori.
   (2)   Prezenta directivă se aplică numai tractoarelor menționate la alineatul (1), montate pe pneuri, care au două axe și o viteză maximă prin construcție cuprinsă între 6 și 25 km/h.
   Articolul 2
   (1)   Statele membre nu pot refuza omologarea CEE, omologarea la nivel național, vânzarea, înmatricularea sau punerea în circulație a unui tractor din motive ce privesc nivelul sonor perceput de conducătorul său în cazul în care acest nivel nu depășește următoarele limite:

               90 decibeli (A) măsurați în condițiile prevăzute la anexa I
               sau

               86 decibeli (A) măsurați în condițiile prevăzute la anexa II.

         Pe o perioadă de tranziție care expiră la o dată care va fi stabilită înainte de 1 octombrie 1981, în conformitate cu articolul 13 din Directiva 74/150/CEE, limitele menționate anterior se majorează cu 6 decibeli (A) pentru testele efectuate în condițiile prevăzute la anexa I punctul 3.2.1.1 și la anexa II punctul 3.2.2.1.
   (2)   Pe o perioadă de tranziție care expiră la o dată ce va fi stabilită înainte de 1 octombrie 1981, în conformitate cu articolul 13 din Directiva 74/150/CEE, pentru tractoarele care nu sunt echipate cu cabină, statele membre pot accepta omologarea la nivel național, vânzarea, înmatricularea sau punerea în circulație în cazul în care nivelul sonor nu depășește următoarele limite:

               96 decibeli (A) măsurați în condițiile prevăzute la anexa I
               sau

               92 decibeli (A) măsurați în condițiile prevăzute la anexa II.

         Articolul 3
   În sensul prezentei directive, prin cabină se înțelege orice structură realizată din elemente rigide, transparente sau nu, care înconjoară conducătorul din toate părțile și îl izolează de exterior și care poate rămâne închisă în permanență în timpul serviciului.
   Articolul 4
   Statele membre adoptă toate dispozițiile necesare pentru ca, atât în prezentarea pentru vânzare, cât în publicitate, să nu se utilizeze nici un element care ar putea atribui tractoarelor, în ceea ce privește nivelul sonor perceput de conducător, caracteristici pe care nu le posedă.
   Articolul 5
   Modificările necesare pentru adaptarea cerințelor din anexă la progresul tehnic se adoptă în conformitate cu procedura prevăzută la articolul 13 din Directiva 74/150/CEE.
   Articolul 6
   (1)   Statele membre pun în aplicare dispozițiile necesare pentru a se conforma prezentei directive în termen de optsprezece luni de la notificarea acesteia și informează de îndată Comisia cu privire la aceasta.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 7
   Prezenta directivă se adresează statelor membre.

      Adoptată la Bruxelles, 29 martie 1977.

            Pentru Consiliu

            Președintele

         G. KAUFMAN

      (1)  JO C 127, 18.10.1974, p. 34.

      (2)  JO C 125, 16.10.1974, p. 30.

      (3)  JO L 84, 28.3.1974, p. 10.
   ANEXA I
   APARAT, CONDIȚII ȘI METODĂ DE MĂSURARE
   1.   UNITATE DE MĂSURĂ ȘI APARAT DE MĂSURĂ
   1.1.   Unitate de măsură
   Se măsoară valoarea A a nivelului sonor LA în dB, prescurtat dB (A).
   1.2.   Aparat de măsură
   Măsurările nivelului sonor perceput de conducători se efectuează cu ajutorul unui sonometru conform tipului descris în publicația nr. 179, ediția întâi din 1965, a Comisiei Electrotehnice Internaționale.
   În caz de indicație variabilă, trebuie luate valorile medii ale valorilor maxime.
   2.   CONDIȚII DE MĂSURARE
   Măsurările se efectuează în următoarele condiții:
   2.1.   tractorul trebuie să fie neîncărcat, adică fără accesorii opționale, dar cu lichid de răcire, lubrifianți, carburant, utilaj și conducător. Acesta din urmă nu trebuie să poarte îmbrăcăminte prea groasă, nici fular sau pălărie. Nu trebuie să se afle pe tractor nici un obiect care ar putea exercita o acțiune perturbatoare în plan sonor;
   2.2.   pneurile trebuie să fie umflate la presiunea de aer prevăzută de constructorul tractorului; motorul, transmisia și axele motor trebuie să fie la temperatura normală de funcționare, iar clapetele de răcire, în cazul în care tractorul este dotat cu aceste clapete, trebuie să rămână deschise;
   2.3.   echipamentul suplimentar acționat de motor sau acționat autonom, cum ar fi, de exemplu, ștergătoarele, aeroterma, priza de putere etc., trebuie oprit pe durata măsurărilor dacă este de natură să influențeze măsurarea nivelului sonor; dispozitivele care în mod normal funcționează în același timp cu motorul, de exemplu, ventilatorul de răcire al motorului, trebuie să fie în funcțiune pe durata măsurărilor;
   2.4.   parcursul stabilit pentru măsurare trebuie să se afle într-o zonă degajată și suficient de silențioasă; acest parcurs poate fi constituit, de exemplu, dintr-un spațiu deschis cu o rază de 50 de metri, a cărui parte centrală trebuie să fie practic orizontală pe o rază de cel puțin 20 de metri, sau dintr-un spațiu orizontal cu o pistă solidă, pe cât posibil plană și fără fisuri. În măsura în care este posibil, pista trebuie să fie curată și uscată (de exemplu, fără pietriș, frunze, zăpadă etc.). Nu se admit pante sau denivelări decât dacă variațiile nivelului sonor cauzate de acestea sunt cuprinse în limitele de eroare ale aparatelor de măsură;
   2.5.   suprafața pistei de rulare trebuie să fie în așa fel încât pneurile să nu producă un zgomot excesiv;
   2.6.   trebuie să fie vreme frumoasă, iar vântul slab. Nivelul sonor ambiant datorat vântului sau altor surse sonore asupra urechii conducătorului trebuie să fie mai mic cu cel puțin 10 dB (A) față de nivelul sonor al tractorului;
   2.7.   dacă pentru înregistrarea măsurărilor se utilizează un vehicul, acesta trebuie să fie remorcat sau condus la o distanță suficient de mare de tractor pentru a se evita orice interferență. În timpul procedurii de măsurare, nici un obiect care poate împiedica măsurarea sau nici o suprafață reflectantă nu trebuie să se afle pe o distanță de 20 de metri de fiecare parte a traiectoriei și la o distanță de 20 de metri în fața și în spatele vehiculului. Condiția poate fi considerată ca fiind îndeplinită în cazul în care variațiile nivelului sonor astfel cauzate rămân în interiorul limitelor de eroare; dacă nu, măsurarea trebuie oprită pe perioada perturbării;
   2.8.   toate măsurările aceleiași serii trebuie să se execute pe același parcurs.
   3.   METODĂ DE MĂSURARE
   3.1.   Microfonul se plasează lateral, la 250 mm de planul median al scaunului, partea aleasă fiind aceea unde se înregistrează nivelul sonor cel mai ridicat.
   Membrana microfonului se orientează către înainte, iar centrul microfonului se plasează la 790 mm deasupra și la 150 mm în fața punctului de referință al scaunului descris la anexa III. Trebuie să se evite o vibrație excesivă a microfonului.
   Pentru a obține nivelul sonor maxim în dB (A):
   la tractoarele de serie echipate cu cabină închisă, toate spațiile deschise (de exemplu, uși, ferestre etc.) se închid în timpul unei prime serii de măsurări;
   3.2.1.1.   în timpul unei a doua serii de măsurări trebuie să fie lăsate deschise, sub rezerva ca atunci când sunt deschise să nu creeze vreun pericol pentru circulația rutieră; totuși, parbrizele rabatabile trebuie să rămână în poziție de protecție;
   3.2.2.   se măsoară zgomotul utilizând reacția lentă a sonometrului până la încărcarea corespunzătoare zgomotului maxim, când s-a cuplat treapta de viteză care permite apropierea cea mai mare de viteza de 7,25 km/h la mers înainte.
   Pedala de accelerație trebuie să fie apăsată până la limită. Se pornește de la o sarcină nulă, apoi se mărește încărcarea până la obținerea nivelului de zgomot maxim. La fiecare schimbare de încărcare, înainte de a se măsura, trebuie să se lase timpul necesar pentru stabilizarea nivelului de zgomot;
   3.2.3.   zgomotul se măsoară utilizând reacția lentă a sonometrului la încărcarea corespunzătoare zgomotului maxim când s-a cuplat altă treaptă de viteză decât cea prevăzută la punctul 3.2.2 și pentru care s-a înregistrat un nivel sonor mai mare de 1 dB (A) cel puțin față de cel care se înregistrează pentru viteza menționată la punctul 3.2.2.
   Pedala de accelerație trebuie să fie apăsată până la limită. Se pornește de la o sarcină nulă, apoi se mărește încărcarea până la obținerea nivelului de zgomot maxim. La fiecare schimbare de încărcare, înainte de a măsura, trebuie să se lase timpul necesar pentru stabilizarea nivelului de zgomot;
   3.2.4.   se măsoară zgomotul la viteza maximă prin construcție a tractorului fără încărcătură.
   În procesul-verbal trebuie să figureze următoarele măsurări ale nivelului sonor:
   3.3.1.   când se cuplează treapta de viteză care permite apropierea cea mai mare de viteza de 7,25 km/h;
   3.3.2.   când se cuplează altă treaptă de viteză dacă sunt îndeplinite condițiile menționate la punctul 3.2.3;
   3.3.3.   la viteza maximă prin construcție.
   4.   APRECIERE
   Măsurările efectuate conform punctelor 3.2.1, 3.2.2, 3.2.3 și 3.2.4 nu trebuie să depășească limitele stabilite la articolul 2.
   ANEXA II
   APARAT, CONDIȚII ȘI METODĂ DE MĂSURARE
   1.   UNITATE DE MĂSURĂ ȘI APARAT DE MĂSURĂ
   1.1.   Unitate de măsură
   Se măsoară valoarea A a nivelului sonor LA în dB, prescurtat dB (A).
   1.2.   Aparat de măsură
   Măsurările nivelului sonor perceput de conducători se efectuează cu ajutorul unui sonometru conform tipului descris în publicația nr. 179, ediția întâi din 1965, a Comisiei Electrotehnice Internaționale.
   În caz de indicație variabilă, trebuie luate valorile medii ale valorilor maxime.
   2.   CONDIȚII DE MĂSURARE
   Măsurările se efectuează în următoarele condiții:
   2.1.   tractorul trebuie să fie neîncărcat, adică fără accesorii opționale, dar cu lichid de răcire, lubrifianți, carburant, utilaj și conducător. Acesta din urmă nu trebuie să poarte îmbrăcăminte prea groasă, nici fular sau pălărie. Nu trebuie să se afle pe tractor nici un obiect care ar putea exercita o acțiune perturbatoare în plan sonor;
   2.2.   pneurile trebuie să fie umflate la presiunea de aer prevăzută de către constructorul tractorului; motorul, transmisia și axele motor trebuie să se găsească la temperatura normală de funcționare, iar clapetele de răcire trebuie să rămână deschise, dacă tractorul este dotat cu aceste clapete;
   2.3.   echipamentul suplimentar acționat de motor sau acționat autonom, cum ar fi, de exemplu, ștergătoarele, aeroterma, priza de forță etc., trebuie oprit pe durata măsurătorilor dacă este de natură să influențeze măsurarea nivelului sonor; dispozitivele care în mod normal funcționează în același timp cu motorul, de exemplu, ventilatorul de răcire al motorului, trebuie să fie în funcțiune pe durata măsurărilor;
   2.4.   parcursul pentru măsurare trebuie să se afle într-o zonă degajată și suficient de silențioasă; acest parcurs poate fi constituit, de exemplu, dintr-un spațiu deschis cu o rază de 50 de metri, a cărui parte centrală trebuie să fie practic orizontală pe o rază de cel puțin 20 de metri, sau dintr-un parcurs orizontal cu o pistă solidă, pe cât posibil plană și fără fisuri. Dacă este posibil, pista trebuie să fie curată și uscată (de exemplu, fără pietriș, frunze, zăpadă etc.). Nu se admit pante sau denivelări decât dacă variațiile nivelului sonor cauzate de acestea se află cuprinse în limitele de eroare ale aparatelor de măsurare;
   2.5.   suprafața pistei de rulare trebuie să fie în așa fel încât pneurile să nu producă un zgomot excesiv;
   2.6.   trebuie să fie vreme frumoasă, iar vântul slab.
   Nivelul sonor ambiant datorat vântului sau altor surse sonore percepute de conducător trebuie să fie mai mic cu cel puțin 10 dB (A) față de nivelul sonor al tractorului;
   2.7.   dacă pentru înregistrarea măsurărilor se utilizează un vehicul, acesta trebuie să fie remorcat sau condus la o distanță suficient de mare de tractor pentru a se evita orice interferență. În timpul procedurii de măsurare, nici un obiect care poate împiedica măsurarea sau nici o suprafață reflectantă nu trebuie să se afle pe o distanță de 20 de metri de fiecare parte a traiectoriei și la o distanță de 20 de metri în fața și în spatele vehiculului. Condiția poate fi considerată ca fiind îndeplinită dacă variațiile nivelului sonor astfel cauzate rămân în interiorul limitelor de eroare; dacă nu, măsurarea trebuie oprită pe perioada perturbării;
   2.8.   toate măsurările aceleiași serii trebuie să se execute pe același parcurs.
   3.   METODĂ DE MĂSURARE
   3.1.   Microfonul se plasează lateral, la 250 mm de planul median al scaunului, partea aleasă fiind aceea unde se înregistrează nivelul sonor cel mai înalt.
   Membrana microfonului se orientează către înainte, iar centrul microfonului se plasează la 790 mm deasupra și la 150 mm în fața punctului de referință al scaunului descris la anexa III. Trebuie să se evite o vibrație excesivă a microfonului.
   Pentru a obține nivelul sonor, se procedează astfel:
   3.2.1.   tractorul trebuie să circule pe același parcurs de cel puțin trei ori la o viteză de probă egală pe o durată de cel puțin 10 secunde;
   la tractoarele de serie echipate cu cabină închisă, toate spațiile deschise (de exemplu, uși, ferestre etc.) se închid în timpul unei prime serii de măsurări;
   3.2.2.1.   în timpul unei a doua serii de măsurări trebuie să fie lăsate deschise, sub rezerva ca, atunci când sunt deschise, să nu creeze vreun pericol pentru circulația rutieră; totuși, parbrizele rabatabile trebuie să rămână în poziție de protecție;
   3.2.3.   se măsoară zgomotul în regim maxim de turație utilizând reacția lentă a sonometrului, adică viteza care, în cazul regimului nominal al motorului, este cea mai aproape de viteza de 7,25 km/h. În timpul măsurării, tractorul trebuie să circule fără încărcătură.
   4.   EVALUARE
   Măsurările efectuate conform punctelor 3.2.2 și 3.2.3 nu trebuie să depășească limitele stabilite la articolul 2.
   ANEXA III
   DETERMINAREA PUNCTULUI DE REFERINȚĂ AL SCAUNULUI
   1.   DEFINIȚIE
   1.1.   Punctul de referință al scaunului (S) este punctul de intersecție, situat în planul median longitudinal al scaunului între planul tangențial la baza spătarului și un plan orizontal. Acest plan orizontal taie suprafața inferioară a panoului fundului scaunului la 150 mm înaintea punctului de referință al scaunului.
   2.   DETERMINAREA PUNCTULUI DE REFERINȚĂ AL SCAUNULUI
   2.1.   Punctul de referință al scaunului se obține utilizând dispozitivul reprezentat în figura 1 și figura 2 din apendicele la prezenta anexă, dispozitiv care permite simularea ocupării scaunului de către conducător.
   2.2.   Scaunul trebuie să fie reglat în poziția centrală a reglajului vertical, acest reglaj fiind independent de reglajul orizontal. Pentru determinarea amplasării microfonului prevăzut la anexa I punctul 3 și anexa II punctul 3, scaunul trebuie să se găsească în poziția centrală a reglajului orizontal sau cât mai aproape posibil de această poziție.
   3.   CARACTERISTICILE DISPOZITIVULUI
   3.1.   Dispozitivul prevăzut la punctul 2.1 este compus din planșa suportului scaunului și din două planșe pentru spătar.
   3.2.   Planșa inferioară a spătarului este articulată la nivelul ischionului (A) și al rinichilor (B), fiind necesar ca un reglaj pe înălțime (a se vedea figura 2) să fie posibil și la nivel (B).
   4.   MONTAREA DISPOZITIVULUI
   Dispozitivul se montează astfel:
   4.1.   dispozitivul se instalează pe scaun;
   4.2.   se aplică la 50 mm înaintea articulației (A) o forță de 550 N, iar cele două planșe prevăzute pentru spătar se apasă ușor, tangențial pe acesta;
   4.3.   dacă nu se poate determina cu exactitate tangenta la partea inferioară spătarului, planșa inferioară prevăzută pentru spătar, în poziție verticală, se apasă ușor pe acesta;
   4.4.   când suspensia scaunului poate fi reglată în funcție de greutatea conducătorului, reglajul se efectuează astfel încât scaunul să fie situat la distanță egală de cele două poziții extreme.
   APENDICE


title: Directiva 2001/87/CE a Comisiei din 12 octombrie 2001 de modificare a anexei I la Directiva 91/414/CEE a Consiliului referitoare la introducerea pe piață a produselor fitosanitare prin includerea acibenzolar-s-metil, ciclanilidă, fosfat feric, pimetrozină și piraflufen-etil ca substanțe active

text:
               03/Volumul 39

               RO

               Jurnalul Ofícial al Uniunii Europene

               176

         32001L0087

               L 276/17

               JURNALUL OFÍCIAL AL UNIUNII EUROPENE

      DIRECTIVA 2001/87/CE A COMISIEI

   din 12 octombrie 2001
   de modificare a anexei I la Directiva 91/414/CEE a Consiliului referitoare la introducerea pe piață a produselor fitosanitare prin includerea acibenzolar-s-metil, ciclanilidă, fosfat feric, pimetrozină și piraflufen-etil ca substanțe active
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2001/49/CE a Comisiei (2), în special articolul 6 alineatul (1),
   întrucât:

               (1)

               În conformitate cu articolul 6 alineatul (2) din Directiva 91/414/CEE (denumită în continuare „directivă”), la data de 15 octombrie 1996, Franța a primit o cerere din partea Novartis (în prezent Syngenta) pentru includerea substanței active acibenzolar-s-metil (CGA 245704) în anexa I la directivă. Prin Decizia 97/865/CE a Comisiei (3), se confirma „conformitatea” dosarului, adică se putea considera că acesta îndeplinea, în principiu, cerințele privind datele și informațiile prevăzute în anexa II și în anexa III la directivă.

               (2)

               La data de 27 martie 1996, Grecia a primit o cerere similară de la Rhône Poulenc Agrochimie SA (în prezent Aventis CropScience), cu privire la ciclanilidă (RPA 090946). Prin Decizia 97/137/CE a Comisiei (4), cererea se declara soluționată.

               (3)

               La data de 27 august 1998, Germania a primit o cerere de la W. Neudorff GmbH KG, cu privire la fosfatul feric. Prin Decizia 1999/43/CE a Comisiei (5), cererea se declara soluționată.

               (4)

               La data de 4 septembrie 1996, Germania a primit o cerere de la Novartis, cu privire la pimetrozină (CGA 215944). Prin Decizia 97/865/CE a Comisiei, cererea se declara soluționată.

               (5)

               La data de 16 iunie 1997, Belgia a primit o cerere de la Nihon Nohyaku Co. Ltd, cu privire la piraflufen-etil. Prin Decizia 98/242/CE a Comisiei (6), cererea se declara soluționată.

               (6)

               Pentru aceste cinci substanțe active, s-au evaluat efectele utilizărilor propuse de solicitantul respectiv asupra sănătății publice și a mediului înconjurător în conformitate cu dispozițiile articolului 6 alineatele (2) și (4) din directivă. Statele membre raportoare desemnate au prezentat Comisiei proiectele rapoartelor de evaluare cu privire la substanțe astfel: 17 decembrie 1998 (acibenzolar-s-metil), 11 februarie 1998 (ciclanilidă), 30 iulie 1999 (fosfat feric), 28 mai 1998 (pimetrozină) și, respectiv, 8 iulie 1999 (piraflufen-etil).

               (7)

               Statele membre și Comisia au analizat proiectele rapoartelor de evaluare în cadrul Comitetului permanent fitosanitar. Revizuirile au fost finalizate la data de 29 iunie 2001 sub formă de rapoarte individuale de examinare ale Comisiei pentru acibenzolar-s-metil, ciclanilidă, fosfat feric, pimetrozină și piraflufen-etil.

               (8)

               Dosarul și informațiile de la fiecare analiză au fost prezentate Comitetului științific pentru plante. În ceea ce privește substanțele acibenzolar-s-metil și fosfat feric, nu s-au adresat întrebări specifice Comitetului. Comitetul a considerat că nu au existat aspecte pe care să fi dorit să le discute cu privire la substanțele active, în contextul posibilei lor includeri în anexa I la directivă (7). Comitetul a constatat că absența observațiilor s-ar putea interpreta doar ca o indicare a lipsei de motive evidente care să necesite observații.

               (9)

               În avizul său (8) cu privire la ciclanilidă, Comitetul a interpretat anumite efecte observate la șoareci și iepuri și a recomandat o reevaluare a degradării metabolitului din sol 2,4-dicloroanilina. Recomandările Comitetului au fost luate în considerare.

               (10)

               În avizul său (9) cu privire la pimetrozină, Comitetul a evaluat câteva efecte privind apariția unei ingerări zilnice acceptabile și a unei doze acute de referință pentru consumatori.

               (11)

               În avizul său (10) cu privire la piraflufen-etil, Comitetul a estimat că riscul contaminării apei freatice de către compusul principal și de către produșii de descompunere ai acestuia este, în general, neglijabil. Cu toate acestea, în condiții extreme, ar trebui să se evalueze cu atenție evoluția unor produși de descompunere.

               (12)

               În urma diferitelor examinări a rezultat că se poate considera că produsele fitosanitare ce conțin oricare dintre substanțele active în cauză îndeplinesc, în general, condițiile stipulate la articolul 5 alineatul (1) literele (a), (b) și alineatul (3) din directivă, în special cu privire la utilizările care au fost examinate și detaliate în rapoartele individuale de examinare ale Comisiei. Prin urmare, ar trebui să se includă aceste substanțe active în anexa I pentru a se asigura acordarea, în toate statele membre, a autorizațiilor pentru produsele fitosanitare care conțin substanțele active în cauză în conformitate cu dispozițiile din directiva menționată.

               (13)

               După includere, este necesar un termen rezonabil de timp pentru a permite statelor membre punerea în aplicare a dispozițiilor directivei privind produsele fitosanitare ce conțin acibenzolar-s-metil, ciclanilidă, fosfat feric, pimetrozină și piraflufen-etil, în special pentru revizuirea, pe parcursul acestui termen, a autorizațiilor provizorii existente sau pentru acordarea, până la sfârșitul termenului, a noilor autorizații în conformitate cu dispozițiile directivei. De asemenea, ar fi necesar un termen mai îndelungat pentru produsele fitosanitare ce conțin oricare dintre substanțele active în cauză și alte substanțe active incluse în anexa I.

               (14)

               Statele membre au nevoie de raportul de examinare pentru punerea în aplicare corespunzătoare a câtorva secțiuni din principiile uniforme stabilite în anexa VI la directivă, în cazul în care aceste principii se referă la evaluarea datelor prezentate pentru includerea substanței active în anexa I la directivă. Prin urmare, ar trebui să se prevadă ca rapoartele de examinare finalizate (cu excepția informațiilor confidențiale în sensul articolului 14 din directivă) să fie păstrate sau puse la dispoziție de către statele membre în vederea consultării de către orice parte interesată. În cazul în care un raport de examinare trebuie actualizat pentru a ține seama de realizările științifice și tehnice, este necesar să se modifice condițiile pentru includerea substanței active în cauză în anexa I la directivă, în conformitate cu dispozițiile directivei.

               (15)

               Măsurile prevăzute de prezenta directivă sunt conforme cu avizul Comitetului permanent fitosanitar.

         ADOPTĂ PREZENTA DIRECTIVĂ:
   Articolul 1
   Tabelul din anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   (1)   Statele membre adoptă actele cu putere de lege și actele administrative necesare pentru a se conforma prezentei directive până la 31 martie 2002. Statele membre informează de îndată Comisia cu privire la aceasta.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Cu toate acestea, în ceea ce privește evaluarea și luarea de decizii în conformitate cu principiile uniforme prevăzute în anexa VI la Directiva 91/414/CEE, pe baza unui dosar ce îndeplinește condițiile din anexa III la aceasta, termenul prevăzut la primul paragraf se prelungește pentru autorizațiile provizorii existente pentru produsele fitosanitare ce conțin acibenzolar-s-metil, ciclanilidă, fosfat feric, pimetrozină și piraflufen-etil, până la 31 martie 2003.
   (3)   Cu toate acestea, pentru produsele fitosanitare ce conțin acibenzolar-s-metil, ciclanilidă, fosfat feric, pimetrozină și împreună cu o altă substanță activă care este în anexa I la Directiva 91/414/CEE, termenul menționat la alineatul (1) se prelungește, astfel încât să se prevadă un termen mai îndelungat pentru punerea în aplicare a dispozițiilor prevăzute de directiva de modificare a anexei I la Directiva 91/414/CEE, pentru includerea substanței în anexă.
   (4)   Statele membre păstrează sau pun la dispoziție la cerere rapoartele de examinare (cu excepția informațiilor confidențiale în sensul articolului 14 din directivă) pentru substanțele acibenzolar-s-metil, fosfat feric, pimetrozină și piraflufen-etil în vederea consultării de către orice parte interesată.
   Articolul 3
   Prezenta directivă intră în vigoare la data de 1 noiembrie 2001.
   Articolul 4
   Prezenta directivă se adresează statelor membre.

      Adoptată la Bruxelles, 12 octombrie 2001.

            Pentru Comisie

         David BYRNE

            Membru al Comisiei

      (1)  JO L 230, 19.8.1991, p. 1.

      (2)  JO L 176, 29.6.2001, p. 61.

      (3)  JO L 351, 23.12.1997, p. 67.

      (4)  JO L 52, 22.2.1997, p. 20.

      (5)  JO L 14, 19.1.1999, p. 30.

      (6)  JO L 96, 28.3.1998, p. 45.

      (7)  Procesul-verbal al ședinței plenare a Comitetului științific pentru plante din 7 martie 2001 (acibenzolar-s-metil).
   Procesul-verbal al ședinței plenare a Comitetului științific pentru plante din 4 iunie 2001 (fosfat feric).

      (8)  Avizul Comitetului științific pentru plante cu privire la evaluarea ciclanilidei în conformitate cu Directiva 91/414/CEE privind introducerea pe piață a produselor fitosanitare. SCP/CYCLAN/002-data finală: 11 decembrie 2000.

      (9)  Avizul Comitetului științific pentru plante cu privire la evaluarea pimetrozinei în conformitate cu Directiva 91/414/CEE privind introducerea pe piață a produselor fitosanitare. SCP/PYMETR/002-data finală: 31 ianuarie 2001.

      (10)  Avizul Comitetului științific pentru plante cu privire la evaluarea piraflufen-etilului în conformitate cu Directiva 91/414/CEE privind introducerea pe piață a produselor fitosanitare. SCP/PYRA/-data finală: 7 martie 2001.
   ANEXĂ
   POZIȚIILE DE INSERAT ÎN TABELUL DIN ANEXA I LA DIRECTIVA 91/414/CEE

                  Nr.

                  Denumire comună, numere de identificare

                  Denumire IUPAC

                  Puritate (1)

                  Intrarea în vigoare

                  Expirarea includerii

                  Dispoziții specifice

                  „20

                  Acibenzolar-s-metil
                  Nr. CAS: 135158-54-2
                  Nr. CIPAC: 597

                  Esterul S-metilic al acidului benzo[1,2,3]tiadiazol-7-carbotioic

                  970 g/kg

                  1 noiembrie 2001

                  31 octombrie 2011

                  Se pot autoriza numai utilizările ca stimulator vegetal.
                  Data definitivării raportului de analiză de către Comitetul permanent fitosanitar: 29 iunie 2001.

                  21

                  Ciclanilidă
                  Nr. CAS: 113136-77-9
                  Nr. CIPAC: 586

                  Nu există

                  960 g/kg

                  1 noiembrie 2001

                  31 octombrie 2011

                  Se pot autoriza numai utilizările ca regulator de creștere a plantelor.
                  Conținutul maxim de impuritate 2,4-dicloroanilină (2,4-DCA) în substanța activă rezultată din producție ar trebui să fie 1 g/kg.
                  Data definitivării raportului de examinare de către Comitetul permanent fitosanitar: 29 iunie 2001.

                  22

                  Fosfat feric
                  Nr. CAS: 10045-86-0
                  Nr. CIPAC: 629

                  Fosfat feric

                  990 g/kg

                  1 noiembrie 2001

                  31 octombrie 2011

                  Se pot autoriza numai utilizările ca moluscocid.
                  Data definitivării raportului de examinare de către Comitetul permanent fitosanitar: 29 iunie 2001.

                  23

                  Pimetrozină
                  Nr. CAS: 123312-89-0
                  Nr. CIPAC:593

                     (E)-6-metil-4-[(piridin-3-il-metilen)amino]-4,5-dihidro-2H-[1,2,4]-triazin-3 onă

                  950 g/kg

                  1 noiembrie 2001

                  31 octombrie 2011

                  Se pot autoriza numai utilizările ca erbicid.
                  La luarea deciziilor în conformitate cu principiile uniforme, statele membre trebuie să acorde o atenție deosebită protecției organismelor acvatice.
                  Data definitivării raportului de examinare de către Comitetul permanent fitosanitar: 29 iunie 2001.

                  24

                  Piraflufen-etil
                  Nr. CAS: 129630-19-9
                  Nr. CIPAC: 605

                  Etil-2-cloro-5-(4-cloro-5-difluorometoxi-1-mipirazol -3-il)-4-fluorofenoxiacetat

                  956 g/kg

                  1 noiembrie 2001

                  31 octombrie 2011

                  Se pot autoriza numai utilizările ca erbicid.
                  La luarea deciziilor în conformitate cu principiile uniforme, statele membre trebuie să acorde o atenție deosebită protecției algelor și plantelor acvatice și ar trebui să aplice, după caz, măsuri de atenuare a riscurilor.
                  Data definitivării raportului de analiză de către Comitetul permanent fitosanitar: 29 iunie 2001.

      (1)  Detalii suplimentare cu privire la identitatea și descrierea precisă a substanțelor active sunt prevăzute în raportul de examinare.”


title: Directiva 2003/112/CE a Comisiei din 1 decembrie 2003 de modificare a Directivei 91/414/CEE a Consiliului în vederea includerii substanței active paraquatText cu relevanță pentru SEE.

text:
Anunţ juridic important

|

32003L0112

Official Journal L 321 , 06/12/2003 P. 0032 - 0035 Ediţie specială în limba cehă Chapter 3 Volume 41 P. 272  - 275 Ediţie specială în limba estonă Chapter 3 Volume 41 P. 272  - 275 Ediţie specială în limba maghiară Chapter 3 Volume 41 P. 272  - 275 Ediţie specială în limba lituaniană Chapter 3 Volume 41 P. 272  - 275 Ediţie specială în limba letonă Chapter 3 Volume 41 P. 272  - 275 Ediţie specială în limba malteză Chapter 3 Volume 41 P. 272  - 275 Ediţie specială în limba polonă Chapter 3 Volume 41 P. 272  - 275 Ediţie specială în limba slovacă Chapter 3 Volume 41 P. 272  - 275 Ediţie specială în limba slovenă Chapter 3 Volume 41 P. 272  - 275

		20031201Directiva 2003/112/CE a Comisieidin 1 decembrie 2003de modificare a Directivei 91/414/CEE a Consiliului în vederea includerii substanței active paraquat(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1], astfel cum a fost modificată ultima dată prin Directiva 2003/84/CE a Comisiei [2], în special articolul 6 alineatul (1),întrucât:(1) Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare [3], astfel cum a fost modificată ultima dată prin Regulamentul (CE) nr. 2266/2000 [4], stabilește o listă a substanțelor active de evaluat în vederea eventualei lor includerii în anexa I la Directiva 91/414/CEE. Această listă include paraquatul.(2) Efectele paraquatului asupra sănătății oamenilor și asupra mediului au fost evaluate în conformitate cu dispozițiile Regulamentului (CEE) nr. 3600/92 pentru o serie de utilizări propuse de autorul notificării. În conformitate cu Regulamentul (CE) nr. 933/94 al Comisiei din 27 aprilie 1994 de stabilire a listei substanțelor active din produsele fitosanitare și de desemnare a statelor membre raportoare pentru aplicarea Regulamentului (CEE) nr. 3600/92 al Comisiei [5], astfel cum a fost modificat ultima dată prin Regulamentul (CE) nr. 2230/95 [6], Regatul Unit a fost desemnat stat membru raportor. Regatul Unit a prezentat Comisiei, la 31 octombrie 1996, rapoartele de evaluare și recomandările corespunzătoare, în conformitate cu articolul 7 alineatul (1) litera (c) din Regulamentul (CEE) nr. 3600/92.(3) Raportul de evaluare a fost studiat de statele membre și de Comisie în cadrul Comitetului permanent pentru lanțul alimentar și sănătatea animală. Examinarea s-a încheiat la 3 octombrie 2003 sub forma unui raport de examinare al Comisiei privind paraquatul.(4) Raportul privind paraquatul, precum și informațiile suplimentare au fost supuse atenției Comitetului științific pentru plante. Comitetului științific i s-a cerut să formuleze un aviz cu privire la relevanța pentru consumatori și pentru operatori a modificărilor oculare și pulmonare observate în cadrul unui studiu pe termen lung asupra șobolanilor, la riscul pe care îl prezintă pentru operatori, ținând seama în special de expunerea potențială la nivelul pielii și prin inhalare, la efectele potențiale pe termen lung asupra organismelor care trăiesc în sol și la riscurile pe care le-ar putea prezenta utilizările propuse pentru reproducerea păsărilor și a iepurilor de câmp. În avizul emis [7], Comitetul științific a estimat că nici leziunile pulmonare observate la animale în urma administrării pe cale orală a paraquatului și nici efectele sistemice ale paraquatului asupra ochiului, observate la șobolan, dar nu și la alte specii, nu sunt relevante pentru evaluarea riscurilor pentru operatori și consumatori. Pe baza studiilor referitoare la expunerea pe teren, coroborate cu informații provenite din supravegherea medicală a operatorilor, Comitetul a considerat că, atunci când paraquatul este utilizat ca produs fitosanitar în conformitate cu bunele practici recomandate, utilizarea sa nu prezintă nici un pericol semnificativ pentru sănătatea operatorilor. Comitetul a mai remarcat că utilizările în dozele recomandate pentru teren nu ar trebui să prezinte riscuri importante pentru organismele care trăiesc în sol. Cu toate acestea, s-a solicitat o evaluare mai detaliată a efectelor probabile ale paraquatului asupra ratei de degradare a materiei organice din sol, ținând seama de incertitudinea încă existentă. Această informație a fost comunicată și evaluată de către statul membru raportor. În plus, Comitetul științific a estimat că studiile disponibile indică un pericol pentru păsările care cuibăresc la sol, dar că sunt necesare informații suplimentare cu privire la expuneri realiste pentru a putea efectua o evaluare definitivă a riscului. Această informație a fost comunicată, iar evaluarea realizată în cadrul Comitetului permanent pentru lanțul alimentar și sănătatea animală a condus la concluzia că, în mai multe situații, expunerea la care sunt supuse păsările care cuibăresc la sol este neglijabilă. Cu toate acestea, există scenarii în care poate avea loc o expunere semnificativă. Evaluarea realizată în cadrul Comitetului permanent pentru lanțul alimentar și sănătatea animală a condus la concluzia că riscul este acceptabil, în cazul în care se aplică măsuri corespunzătoare pentru reducerea riscurilor. În final, Comitetul științific a considerat că paraquatul poate avea efectele letale sau subletale asupra iepurilor de câmp, dar că datele disponibile sunt insuficiente pentru estimarea proporției iepurilor de câmp în cauză. S-a ținut seama de observațiile Comitetului la redactarea prezentei directive și a raportului de examinare. Evaluarea efectuată în cadrul Comitetului permanent pentru lanțul alimentar și sănătatea animală a condus la concluzia că riscul este acceptabil, dacă se aplică măsuri corespunzătoare pentru reducerea riscurilor.(5) Diferitele studii efectuate au arătat că anumite utilizări ale produselor fitosanitare care conțin paraquat se poate considera, în general, că îndeplinesc cerințele prevăzute la articolul 5 alineatul (1) literele (a) și (b) din Directiva 91/414/CEE, cu condiția aplicării de restricții și de măsuri corespunzătoare pentru reducerea riscurilor. Este necesară, prin urmare, includerea paraquatului în anexa I pentru a putea garanta faptul că, în toate statele membre, autorizarea produselor care conțin una dintre aceste substanțe active poate fi acordată în conformitate cu dispozițiile directivei menționate. Cu toate acestea, anumite utilizări ale produselor fitosanitare care conțin paraquat pot prezenta un risc inacceptabil și, prin urmare, nu pot fi autorizate. În plus, s-a considerat necesar ca statele membre să impună autorului notificării și oricărui alt deținător de autorizație pentru paraquat elaborarea unui program de gestionare, în special pentru securitatea operatorilor, și comunicare anuală către Comisie a incidenței asupra sănătății operatorilor, precum și a eventualelor efecte asupra iepurilor de câmp. Acest lucru ar trebui să permită să se verifice dacă măsurile destinate să reducă riscurile și impuse statelor membre limitează într-adevăr riscurile posibile pentru operatori și pentru iepurii de câmp la un nivel acceptabil și, după caz, să se înceapă o reevaluare, în conformitate cu progresele științifice, a proprietăților și a riscurilor conexe potențiale pentru om și pentru mediu.(6) Este necesar să fie prevăzut un termen rezonabil înainte de includerea unei substanțe active în anexa I, pentru a permite statelor membre și părților interesate să se pregătească pentru a putea îndeplini noile cerințe care decurg din această includere.(7) După includere, este necesar să se acorde statelor membre un termen rezonabil pentru punerea în aplicare a dispozițiilor Directivei 91/414/CEE în ceea ce privește produsele fitosanitare care conțin paraquat, în special în vederea reexaminării autorizațiilor existente, pentru a garanta respectarea condițiilor aplicabile acestor substanțe active, stabilite în anexa I la Directiva 91/414/CEE. Este necesar să se prevadă un termen mai lung pentru prezentarea și evaluarea dosarului complet pentru fiecare produs fitosanitar, în conformitate cu principiile uniforme enunțate în Directiva 91/414/CEE.(8) Este necesar, prin urmare, să se modifice în consecință Directiva 91/414/CEE.(9) Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DIRECTIVĂ:Articolul 1Anexa I la Directiva 91/414/CEE se modifică în conformitate cu anexa la prezenta directivă.Articolul 2Statele membre adoptă și publică, până la data de 30 aprilie 2005, actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceasta.Ele pun în aplicare aceste dispoziții începând cu 1 mai 2005.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 3(1) Statele membre reexaminează autorizația acordată pentru fiecare dintre produsele fitosanitare care conțin paraquat, pentru a garanta respectarea condițiilor aplicabile acestor substanțe active, stabilite în anexa I la Directiva 91/414/CEE. Autorizațiile trebuie modificate sau retrase, după caz, până la 30 aprilie 2005.(2) Orice produs fitosanitar autorizat care conține paraquat ca substanță activă unică sau asociată altor substanțe active incluse în anexa I la Directiva 91/414/CEE până la 31 octombrie 2004 face obiectul unei reevaluări de către statele membre, în conformitate cu principiile uniforme menționate în anexa VI la Directiva 91/414/CEE, pe baza unui dosar care îndeplinește cerințele din anexa III la directiva menționată. În funcție de această evaluare, statele membre determină dacă produsul respectă condițiile specificate în articolul 4 alineatul (1) literele (b), (c), (d) și (e) din Directiva 91/414/CEE. Autorizațiile trebuie modificate sau retrase, după caz, până la 31 iulie 2008.Articolul 4Statele membre se asigură că deținătorii de autorizații transmit un raport, până la 31 martie 2008, cu privire la consecințele măsurilor de reducere a riscurilor care trebuie aplicate în cadrul unui program de gestionare și de punere în aplicare a ultimelor descoperiri cu privire la paraquat. Statele membre comunică de îndată aceste informații Comisiei.Comisia transmite Comitetului permanent pentru lanțul alimentar și sănătatea animală un raport cu privire la aplicarea prezentei directive, în care se indică dacă cerințele pentru includerea în anexa I continuă să fie îndeplinite și în care se poate propune orice modificare, inclusiv, după caz, retragerea includerii în anexa I la prezenta directivă, pe care o consideră necesară pentru conformitatea cu dispozițiile prezentei directive.Articolul 5Prezenta directivă intră în vigoare la 1 noiembrie 2004.Articolul 6Prezenta directivă se adresează statelor membre.Adoptată la Bruxelles, 1 decembrie 2003.Pentru ComisieDavid ByrneMembru al Comisiei[1] JO L 230, 19.8.1991, p. 1.[2] JO L 247, 30.9.2003, p. 20.[3] JO L 366, 15.12.1992, p. 10.[4] JO L 259, 13.10.2000, p. 27.[5] JO L 107, 28.4.1994, p. 8.[6] JO L 225, 22.9.1995, p. 1.[7] Avizul Comitetului științific pentru plante cu privire la întrebările specifice ale Comisiei în legătură cu evaluarea paraquatului în cadrul Directivei 91/414/CEE – CSP/PARA/002, adoptat la 20 decembrie 2001.--------------------------------------------------20031201ANEXĂUrmătoarele substanțe se adaugă la sfârșitul tabelului din anexa I la Directiva 91/414/CEE:Număr | Nume comun, numere de identificare | Denumire IUPAC | Puritate [1] | Intrarea în vigoare | Expirarea includerii | Dispoziții specifice |"75 | Paraquat Număr CAS: 4685-14-7 Număr CIPAC: 56 | 1,1'-dimetil-4,4'-bipiridiniu | 500 g/l (sub formă de diclorură de paraquat) | 1 noiembrie 2004 | 31 octombrie 2014 | Numai utilizările ca erbicid pot fi autorizate. Următoarele utilizări nu pot fi autorizate: aplicarea cu ajutorul unor pulverizatoare de spate și a unor aparate manevrate manual în grădini de amatori, de către amatori sau utilizatori profesioniști;aplicarea cu ajutorul unor pulverizatoare pneumatice, cu jet proiectat și cu jet lateral;aplicarea la un volum foarte mic.Pentru aplicarea principiilor uniforme prevăzute în anexa VI, se ține seama de concluziile raportului de examinare privind paraquatul, în special de anexele I și II la acesta, finalizate de Comitetul permanent pentru lanțul alimentar și sănătatea animală la 3 octombrie 2003. În cursul evaluării generale, statele membre acordă în mod special atenție protejării: operatorilor, în special în cazul aplicării cu ajutorul unor pulverizatoare de spate și a unor aparate manevrate manual;păsărilor care cuibăresc la sol. Atunci când scenariile de utilizare indică un potențial de expunere a ouălor, sunt necesare realizarea unei evaluări a riscurilor și, după caz, adoptarea de măsuri în vederea reducerii acestora;organismelor acvatice. Autorizarea trebuie condiționată, după caz, de adoptarea de măsuri în vederea reducerii riscurilor;iepurilor de câmp. Atunci când scenariile de utilizare indică o expunere potențială a iepurilor de câmp, este necesară realizarea unei evaluări a riscurilor și, după caz, adoptarea de măsuri în vederea reducerii acestora.Statele membre se asigură că deținătorii de autorizații comunică, până la data de 31 martie a fiecărui an până în 2008, care a fost incidența problemelor de sănătate la operatori și care au fost efectele eventuale asupra iepurilor de câmp în una sau mai multe zone de utilizare reprezentative; aceste informații sunt completate cu date privind vânzările și cu o anchetă asupra tipurilor de utilizare, pentru a avea o imagine realistă a impactului toxicologic și ecologic al paraquatului. Statele membre trebuie să se asigure de faptul că toți concentrații tehnici conțin un emetic eficient. Formulele lichide trebuie să conțină un emetic eficient, coloranți albaștri/verzi și agenți urât mirositori sau orice fel de agenți olfactivi de alertă. Mai pot fi incluși aici și alți agenți de securitate, cum sunt agenții de îngroșare. În cadrul acestei proceduri, statele membre țin seama de specificațiile FAO. |[1] În raportul de examinare se furnizează informații mai detaliate cu privire la identitatea și specificația substanței active."--------------------------------------------------


title: Directiva 2002/48/CE a Comisiei din 30 mai 2002 de modificare a Directivei 91/414/CEE a Consiliului, privind înscrierea substanțelor active iprovalicarb, prosulfuron și sulfosulfuron

text:
               03/Volumul 42

               RO

               Jurnalul Ofícial al Uniunii Europene

               56

         32002L0048

               L 148/19

               JURNALUL OFÍCIAL AL UNIUNII EUROPENE

      DIRECTIVA 2002/48/CE A COMISIEI

   din 30 mai 2002
   de modificare a Directivei 91/414/CEE a Consiliului, privind înscrierea substanțelor active iprovalicarb, prosulfuron și sulfosulfuron
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2002/37/CE a Comisiei (2), în special articolul 6 alineatul (1),
   întrucât:

               (1)

               În conformitate cu articolul 6 alineatul (2) din Directiva 91/414/CEE, Irlanda a primit, la 30 martie 1998, o cerere din partea Bayer AG pentru înscrierea iprovalicarbului ca substanță activă în anexa I la directivă. Prin Decizia 98/512/CE a Comisiei (3), s-a confirmat că dosarul era „conform”, în sensul că se putea considera că îndeplinește în principiu condițiile privind datele și informațiile prevăzute de anexele II și III la Directiva 91/414/CEE.

               (2)

               Franța a primit o cerere asemănătoare, la 14 mai 1995, din partea Novartis (în prezent Syngenta) cu privire la prosulfuron. Această cerere a fost declarată conformă prin Decizia 91/137/CE a Comisiei (4).

               (3)

               Irlanda a primit o cerere asemănătoare, la 24 aprilie 1997, din partea Monsanto cu privire la sulfosulfuron. Această cerere a fost declarată conformă prin Decizia 97/865/CE a Comisiei (5).

               (4)

               Efectele acestor trei substanțe active asupra sănătății oamenilor și asupra mediului au fost evaluate în conformitate cu dispozițiile articolului 6 alineatele (2) și (4) din Directiva 91/414/CEE pentru utilizările propuse de solicitant. Statele membre raportoare desemnate au prezentat Comisiei proiecte ale rapoartelor de evaluare privind substanțele, la 4 noiembrie 1999 (iprovalicarb), 18 ianuarie 1999 (prosulfuron) și respectiv 2 aprilie 1998 (sulfosulfuron).

               (5)

               Proiectele rapoartelor de evaluare au fost analizate de statele membre și Comisie în cadrul Comitetului permanent pentru lanțul alimentar și sănătatea animală. Aceste analize au fost finalizate la 26 februarie 2002 sub forma unor rapoarte de analiză a iprovalicarbului, prosulfuronului și sulfosulfuronului, realizate de Comisie.

               (6)

               Dosarul și informațiile extrase din fiecare analiză au fost prezentate Comitetului științific pentru plante. În ceea ce privește substanța iprovalicarb, comitetul a fost invitat să-și formuleze observațiile privind gradul acceptabil de risc legat de prezența metabolitului PMPA asupra râmelor și de relevanța în cazul oamenilor a tumorilor constatate la șobolani după o expunere la doze ridicate pe tot parcursul vieții. În două din avizele sale (6)
                   (7), comitetul a considerat că este necesar să se obțină mai multe date referitoare la râme. Acestea au fost furnizate și evaluate, iar comitetul a estimat că în ceea ce privește efectele observate la șobolani, există marje de siguranță suficiente pentru a garanta protecția consumatorilor și operatorilor. Observațiile comitetului științific au fost luate în considerare la redactarea prezentei directive și a raportului de analiză în cauză.

               (7)

               În ceea ce privește substanța prosulfuron, comitetul a fost invitat să emită un aviz privind gradul acceptabil de risc legat de două produse de descompunere a substanței active pentru organismele care trăiesc în sedimente și eventualele dereglări hormonale observate la animalele de laborator. În avizul său (8), comitetul a estimat că anumite modificări uterine și mamare observate la șobolani după o expunere pe tot parcursul vieții nu sunt considerate relevante pentru evaluarea riscurilor prosulfuronului pentru sănătatea oamenilor, în cadrul utilizărilor luate în considerare. De asemenea, comitetul a constatat că riscurile legate de cele două produse de descompunere pentru speciile care trăiesc în sedimente nu au fost evaluate adecvat și a remarcat că alți metaboliți relevanți s-au format în cantități importante în testele sedimentelor acvatice care nu au fost evaluate. Informațiile și evaluările solicitate au fost ulterior prezentate, iar observațiile comitetului științific au fost luate în considerare la redactarea prezentei directive și a raportului de evaluare în cauză.

               (8)

               În ceea ce privește substanța sulfosulfuron, comitetul a fost invitat să emită avizul său privind apariția tumorilor de vezică în cursul studiului asupra șoarecilor, care a durat optsprezece luni, să analizeze necesitatea stabilirii unei doze acute de referință pentru sulfosulfuron, să confirme că nu este necesar un studiu subletal asupra râmelor, în ciuda persistenței metaboliților în pământ. În avizul său (9), comitetul a estimat că leziunile observate la șoareci nu semnifică un risc cancerigen pentru oameni și nu a considerat necesar să se stabilească o doză acută de referință. De asemenea, a conchis că, în cazul râmelor, nu este susceptibil să intervină nici un risc semnificativ pe termen lung. Comitetul a scos în evidență de asemenea necesitatea de a evalua impactul potențial asupra mediului al celor trei metaboliți neindentificați. Ulterior, au fost prezentate aceste informații și au fost efectuate evaluările solicitate.

               (9)

               Diferitele analize efectuate au arătat că produsele fitosanitare care conțin substanțele active în cauză pot îndeplini în general cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările analizate și precizate în rapoartele de analiză ale Comisiei. În consecință, ar trebui înscrise aceste substanțe active în anexa I, pentru a garanta că în toate statele membre autorizațiile pentru produsele fitosanitare care conțin substanțele active în cauză pot fi acordate în conformitate cu dispozițiile prezentei directive.

               (10)

               Raportul de analiză este necesar pentru o bună punere în aplicare de către statele membre a mai multor capitole din principiile uniforme prevăzute de Directiva 91/414/CEE. În consecință, ar trebui prevăzut ca odată încheiate, rapoartele de analiză, cu excepția informațiilor confidențiale, să fie disponibile sau puse la dispoziție de către statele membre pentru a fi consultate de orice parte interesată.

               (11)

               După înscriere, este necesară o perioadă rezonabilă pentru a permite statelor membre să aplice dispozițiile Directivei 91/414/CEE privind produsele fitosanitare care conțin iprovalicarb, prosulfuron sau sulfosulfuron și, în special, să reevalueze autorizațiile provizorii existente și, înaintea încheierii acestei perioade, să le transforme în autorizații complete, să le modifice sau să le retragă, în conformitate cu dispozițiile Directivei 91/414/CEE.

               (12)

               În consecință, ar trebui modificată Directiva 91/414/CEE.

               (13)

               Măsurile prevăzute de prezenta directivă sunt în conformitate cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre fac disponibile rapoartele de analiză privind substanțele iprovalicarb, prosulfuron și sulfosulfuron, cu excepția informațiilor confidențiale în sensul articolului 14 din Directiva 91/414/CEE, pentru a fi consultate de părțile interesate sau le pun la dispoziția acestora, la cerere.
   Articolul 3
   Statele membre adoptă și publică până la 31 decembrie 2002 actele cu putere de lege și actele administrative necesare pentru a se conforma prezentei directive. Acestea informează de îndată Comisia cu privire la acest lucru.
   Aceste dispoziții se aplică începând cu 1 ianuarie 2003.
   Atunci când statele membre adoptă aceste dispoziții, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   (1)   Statele membre reexaminează autorizația acordată pentru fiecare produs fitosanitar care conține iprovalicarb, prosulfuron sau sulfosulfuron, pentru a garanta respectarea condițiilor care se aplică acestor substanțe active, stabilite de anexa I la Directiva 91/414/CEE. Acestea modifică sau retrag autorizația, după caz, în conformitate cu Directiva 91/414/CEE, înainte de 31 decembrie 2002.
   (2)   Orice produs fitosanitar care conține iprovalicarb, prosulfuron sau sulfosulfuron, fie ca substanță activă unică, fie asociată altor substanțe active înscrise în anexa I la Directiva 91/414/CEE la 1 iulie 2002, face obiectul unei reevaluări de către statele membre în conformitate cu principiile uniforme prevăzute de anexa VI la Directiva 91/414/CEE, pe baza unui dosar care îndeplinește cerințele din anexa III. În funcție de această evaluare, acestea stabilesc dacă produsul îndeplinește condițiile prevăzute la articolul 4 alineatul (1) literele (b), (c), (d) și (e) din Directiva 91/414/CEE. Acestea modifică sau retrag autorizația acordată pentru fiecare produs fitosanitar, după caz și până la 31 decembrie 2003.
   Articolul 5
   Prezenta directivă intră în vigoare la 1 iulie 2002.
   Articolul 6
   Prezenta directivă se adresează statelor membre.

      Adoptată la Bruxelles, 30 mai 2002.

            Pentru Comisie

         David BYRNE

            Membru al Comisiei

      (1)  JO L 230, 19.8.1991, p. 1.

      (2)  JO L 117, 4.5.2002, p. 10.

      (3)  JO L 228, 15.8.1998, p. 35.

      (4)  JO L 52, 22.2.1997, p. 20.

      (5)  JO L 351, 23.12.1997, p. 67.

      (6)  Avizul Comitetului științific pentru plante referitor la evaluarea iprovalicarbului în cadrul Directivei 91/414/CEE privind introducerea pe piață a produselor fitosanitare (adoptat la 21 martie 2001).

      (7)  Avizul Comitetului științific pentru plante referitor la o întrebare suplimentară a Comisiei privind evaluarea iprovalicarbului (SZX 0722) în cadrul Directivei 91/414/CEE (adoptat la 28 noiembrie 2001).

      (8)  Avizul Comitetului științific pentru plante referitor la înscrierea prosulfuronului (CGA 152005) în cadrul Directivei 91/414/CEE privind introducerea pe piață a produselor fitosanitare (CSP/PROSULF/002-final, din 21 iunie 2001).

      (9)  Avizul Comitetului științific pentru plante referitor la evaluarea MON 37500 (sulfosulfuron) în cadrul Directivei 91/414/CEE privind introducerea pe piață a produselor fitosanitare (SCP/SULFO/002-final din 11 decembrie 2000).
   ANEXĂ
   La anexa I, se adaugă următoarele rânduri la sfârșitul tabelului:

                  Număr

                  Denumire comună, numere de identificare

                  Denumire UICPA

                  Puritate (1)

                  Intrare în vigoare

                  Expirarea înscrierii

                  Dispoziții specifice

                  „30

                  Iprovalicarb
                  Nr. CAS 140923-17-7
                  Nr. CIMAP 620

                  {2-Metil-1-[1-(4-metilfenil)etilcarbonil]propil}-acid carbamic isopropilester

                  950 g/kg (specificație provizorie)

                  1 iulie 2002

                  30 iunie 2011

                  Se poate autoriza doar utilizarea ca fungicid.
                  Pentru punerea în aplicare a principiilor uniforme prevăzute de anexa VI, se ține seama de concluziile raportului de analiză a substanței iprovalicarb, în special din anexele I și II, finalizate de Comitetul permanent pentru lanțul alimentar și sănătatea animală la 26 februarie 2002. În cadrul acestei evaluări generale:

                              —

                              specificația materialului tehnic transformat din punct de vedere comercial trebuie confirmată și susținută de date analitice adecvate. Materialul de laborator utilizat în dosarul de toxicitate trebuie comparat și controlat în ceea ce privește această specificație a materialului tehnic;

                              —

                              statele membre trebuie să acorde o atenție deosebită protecției operatorilor.

                  31

                  Prosulfuron
                  Nr. CAS 94125-34-5
                  Nr. CIMAP 579

                  1-(4-metoxi-6-metil-1,3,5-triazin-2-yl)-3-[2-(3,3,3-trifluoropropil)-fenilsulfonil]-urea

                  950 g/kg

                  1 iulie 2002

                  30 iunie 2011

                  Se poate autoriza doar utilizarea ca erbicid.
                  Pentru punerea în aplicare a principiilor uniforme prevăzute de anexa VI, se ține seama de concluziile raportului de analiză a substanței prosulfuron, în special din anexele I și II, finalizate de Comitetul permanent pentru lanțul alimentar și sănătatea animală la 26 februarie 2002. În cadrul acestei evaluări globale, statele membre trebuie:

                              —

                              să evalueze cu atenție riscul la care sunt expuse plantele acvatice dacă substanța activă este aplicată în apropierea apelor de suprafață. Trebuie luate măsuri de atenuare a riscurilor, după caz;

                              —

                              să acorde o atenție deosebită protecției apelor subterane, atunci când substanța activă este aplicată în regiuni sensibile din punctul de vedere al solului și/sau al condițiilor de climă. Trebuie luate măsuri de atenuare a riscurilor, după caz.

                  32

                  Sulfosulfuron
                  Nr. CAS 141776-32-1
                  Nr. CIMAP 601

                  1-(4,6-dimetoxipirimidin-2-yl)-3-[2-etan-sulfonil-imidazol[1,2-a]piridin)sulfonil]urea

                  980 g/kg

                  1 iulie 2002

                  30 iunie 2011

                  Se poate autoriza doar utilizarea ca erbicid.
                  Pentru punerea în aplicare a principiilor uniforme prevăzute de anexa VI, se ține seama de concluziile raportului de analiză pentru sulfosulfuron, în special de anexele I și II, finalizate de Comitetul permanent pentru lanțul alimentar și sănătatea animală la 26 februarie 2002. În cadrul acestei evaluări generale:

                              —

                              statele membre trebuie să acorde o atenție deosebită protecției plantelor acvatice și algelor. Trebuie luate măsuri de atenuare a riscurilor, după caz;

                              —

                              statele membre trebuie să acorde o atenție deosebită protecției apelor subterane, atunci când substanța activă este aplicată în regiuni sensibile din punctul de vedere al solului și/sau al condițiilor de climă.

      (1)  În raportul de analiză sunt prezentate detalii suplimentare privind identitatea și specificația substanțelor active.”


title: Directiva 2003/70/CE a Comisiei din 17 iulie 2003 de modificare a Directivei 91/414/CEE a Consiliului în vederea includerii substanțelor active mecoprop, mecoprop-p și propiconazolText cu relevanță pentru SEE.

text:
               03/Volumul 48

               RO

               Jurnalul Ofícial al Uniunii Europene

               106

         32003L0070

               L 184/9

               JURNALUL OFÍCIAL AL UNIUNII EUROPENE

      DIRECTIVA 2003/70/CE A COMISIEI

   din 17 iulie 2003
   de modificare a Directivei 91/414/CEE a Consiliului în vederea includerii substanțelor active mecoprop, mecoprop-p și propiconazol
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2003/68/CE a Comisiei (2), în special articolul 6 alineatul (1),
   întrucât:

               (1)

               Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (3), astfel cum a fost modificat ultima dată prin Regulamentul (CE) nr. 2266/2000 (4), stabilește o listă a substanțelor active ce trebuie evaluate în vederea posibilei lor includeri în anexa I la Directiva 91/414/CEE. Această listă include următoarele substanțe active: mecoprop, mecoprop-p și propiconazol.

               (2)

               Efectele acestor substanțe asupra sănătății umane și asupra mediului au fost evaluate în conformitate cu dispozițiile Regulamentului (CEE) nr. 3600/92 pentru o serie de utilizări propuse de către solicitanți. În conformitate cu Regulamentul (CE) nr. 933/94 al Comisiei din 27 aprilie 1994 de stabilire a listei substanțelor active din produsele fitofarmaceutice și de desemnare a statelor membre raportoare pentru aplicarea Regulamentului (CEE) nr. 3600/92 al Comisiei (5), astfel cum a fost modificat ultima dată prin Regulamentul (CE) nr. 2230/95 (6), au fost desemnate următoarele state membre raportoare și acestea au prezentat Comisiei rapoartele de evaluare și recomandările prevăzute la articolul 7 alineatul (1) litera (c) din Regulamentul (CEE) nr. 3600/92: pentru mecoprop, statul membru raportor este Danemarca și toate informațiile relevante au fost prezentate la 31 august 1999; pentru mecoprop-p, statul membru raportor este Danemarca și toate informațiile relevante au fost prezentate la 7 ianuarie 1999; pentru propiconazol, statul membru raportor este Finlanda și toate informațiile relevante au fost prezentate la 30 noiembrie 1998.

               (3)

               Rapoartele de evaluare au fost studiate de statele membre și de Comisie în cadrul Comitetului permanent pentru lanțul alimentar și sănătatea animală.

               (4)

               Studierea tuturor substanțelor active s-a încheiat la 15 aprilie 2003 și a luat forma unor rapoarte de revizuire ale Comisiei privind mecopropul, mecopropul-p și propiconazolul.

               (5)

               Studierea mecopropului, mecopropului-p și propiconazolului nu a scos la iveală nici o chestiune rămasă neclară și nici preocupări care să facă necesară consultarea Comitetului științific pentru plante.

               (6)

               Diferitele studii efectuate au arătat că produsele fitosanitare care conțin mecoprop, mecoprop-p și propiconazol se poate considera, în general, că îndeplinesc cerințele prevăzute la articolul 5 alineatul (1) literele (a) și (b) și în articolul 5 alineatul (3) din Directiva 91/414/CEE, în special în ceea ce privește utilizările studiate și precizate în raportul de revizuire al Comisiei. Este necesară așadar includerea acestor substanțe active în anexa I pentru a putea garanta faptul că, în toate statele membre, autorizarea produselor care conțin una dintre aceste substanțe active poate fi acordată în conformitate cu dispozițiile directivei menționate.

               (7)

               Raportul de revizuire al Comisiei este necesar pentru punerea în aplicare adecvată, de către statele membre, a mai multor capitole de principii uniforme definite în cadrul Directivei 91/414/CEE. Este necesar, prin urmare, să se prevadă ca, odată terminat, raportul de revizuire, cu excepția informațiilor confidențiale, să se afle sau să fie pus la dispoziția statelor membre în vederea consultării de către toate părțile interesate.

               (8)

               Este necesar să se prevadă un termen rezonabil înainte de includerea unei substanțe active în anexa I, pentru a permite statelor membre și părților interesate să se pregătească pentru a putea îndeplini noile cerințe care decurg din această includere.

               (9)

               După includere, este necesar să se acorde statelor membre un termen rezonabil pentru punerea în aplicare a dispozițiilor din Directivei 91/414/CEE în ceea ce privește produsele fitosanitare care conțin mecoprop, mecoprop-p și propiconazol, în special în vederea revizuirii autorizațiilor existente, pentru a garanta respectarea condițiilor aplicabile acestor substanțe active, stabilite de anexa I la Directiva 91/414/CEE. Este necesar să se prevadă un termen mai lung pentru prezentarea și evaluarea câte unui dosar complet pentru fiecare produs fitosanitar, în conformitate cu principiile uniforme enunțate de Directiva 91/414/CEE.

               (10)

               Este necesară, așadar, modificarea în consecință a Directivei 91/414/CEE.

               (11)

               Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică, până la 30 noiembrie 2004, actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceasta.
   Ele pun în aplicare aceste dispoziții începând cu data de 1 decembrie 2004.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   Statele membre revizuiesc autorizația acordată pentru fiecare dintre produsele fitosanitare care conțin mecoprop, mecoprop-p sau propiconazol, pentru a garanta respectarea condițiilor aplicabile acestor substanțe active, stabilite de anexa I la Directiva 91/414/CEE. Autorizațiile trebuie modificate sau retrase, după caz, până la 30 noiembrie 2004.
   (2)   Orice produs fitosanitar care conține mecoprop, mecoprop-p sau propiconazol ca substanță activă unică sau asociată altor substanțe active incluse în anexa I la Directiva 91/414/CEE până la 31 mai 2004 face obiectul unei reevaluări de către statele membre, în conformitate cu principiile uniforme menționate la anexa VI la Directiva 91/414/CEE, pe baza unui dosar care îndeplinește cerințele din anexa III la directiva menționată. În funcție de această evaluare, statele membre determină dacă produsul respectă condițiile specificate la articolul 4 alineatul (1) literele (b), (c), (d) și (e) din Directiva 91/414/CEE. Autorizațiile trebuie modificate sau retrase, după caz, până la 31 mai 2008.
   Articolul 4
   Prezenta directivă intră în vigoare la 1 iunie 2004.
   Articolul 5
   Prezenta directivă se adresează statelor membre.

      Adoptată la Bruxelles, 17 iulie 2003.

            Pentru Comisie

         David BYRNE

            Membru al Comisiei

      (1)  JO L 230, 19.8.1991, p. 1.

      (2)  JO L 177, 16.7.2003, p. 12.

      (3)  JO L 366, 15.12.1992, p. 10.

      (4)  JO L 259, 13.10.2000, p. 27.

      (5)  JO L 107, 28.4.1994, p. 8.

      (6)  JO L 225, 22.9.1995, p. 1.
   ANEXĂ
   Substanțele următoare se adaugă la sfârșitul tabelului din anexa I la Directiva 91/414/CEE:

                  Nu-măr

                  Nume comun, numere de identificare

                  Denumire IUPAC

                  Puritate (1)

                  Intrarea în vigoare

                  Expirarea includerii

                  Dispoziții specifice

                  „56

                  Mecoprop
                  Număr CAS: 7085-19-0
                  Număr CIPAC: 51

                  (RS)-2-(4-cloro-o-toliloxi)- acid propionic

                  930 g/kg

                  1 iunie 2004

                  31 mai 2014

                  Se autorizează numai utilizarea ca erbicid.
                  Pentru aplicarea principiilor uniforme prevăzute de anexa VI, se ține seama de concluziile raportului de revizuire asupra mecopropului, în special de anexele I și II la acesta, finalizate de Comitetul permanent pentru lanțul alimentar și sănătatea animală la 15 aprilie 2003. În cursul evaluării generale:

                              —

                              statele membre trebuie să acorde în mod special atenție posibilității de contaminare a apelor subterane, atunci când substanța activă este aplicată în regiuni sensibile din punctul de vedere al solului și/sau al condițiilor climaterice. Autorizarea este condiționată, dacă este cazul, de adoptarea de măsuri în vederea reducerii riscurilor;

                              —

                              statele membre trebuie să acorde în mod special atenție protejării artropodelor nețintă. După caz, trebuie adoptate măsuri în vederea reducerii riscurilor.

                  57

                  Mecoprop-p
                  Număr CAS: 16484-77-8
                  Număr CIPAC: 475

                  (R)-2-(4-cloro-o-toliloxi)- acid propionic

                  860 g/kg

                  1 iunie 2004

                  31 mai 2014

                  Se autorizează numai utilizarea ca erbicid.
                  Pentru aplicarea principiilor uniforme prevăzute de anexa VI, se ține seama de concluziile raportului de revizuire asupra mecopropului-p, în special de anexele I și II la acesta, finalizate de Comitetul permanent pentru lanțul alimentar și sănătatea animală la 15 aprilie 2003. În cursul evaluării generale:

                              —

                              statele membre trebuie să acorde în mod special atenție posibilității de contaminare a apelor subterane, atunci când substanța activă este aplicată în regiuni sensibile din punctul de vedere al solului și/sau al condițiilor climaterice. Autorizarea este condiționată, dacă este cazul, de adoptarea de măsuri în vederea reducerii riscurilor.

                  58

                  Propiconazol
                  Număr CAS: 60207-90-1
                  Număr CIPAC: 408

                  (±)-1-[2-(2,4-diclorofenil)-4-propil-1,3-dioxolan-2-il metil]-1H-1,2,4-triazol

                  920 g/kg

                  1 iunie 2004

                  31 mai 2014

                  Se autorizează numai utilizarea ca erbicid.
                  Pentru aplicarea principiilor uniforme prevăzute de anexa VI, se ține seama de concluziile raportului de revizuire asupra propiconazolului, în special de anexele I și II la acesta, finalizate de Comitetul permanent pentru lanțul alimentar și sănătatea animală la 15 aprilie 2003. În cursul evaluării generale:

                              —

                              statele membre trebuie să acorde în mod special atenție protejării artropodelor și organismelor acvatice nețintă. Autorizarea este condiționată, după caz, de adoptarea de măsuri în vederea reducerii riscurilor;

                              —

                              statele membre trebuie să acorde în mod special atenție protejării organismelor din sol, în cazul în care se aplică concentrații mai mari de 625 g a.i./ha (de exemplu: utilizare pentru gazon). Autorizarea este condiționată, după caz, de adoptarea de măsuri în vederea reducerii riscurilor (de exemple: sisteme de aplicare prin spotare).

      (1)  În raportul de revizuire se furnizează detalii suplimentare privind identitatea și specificația substanței active.”


title: Directiva 2003/68/CE a Comisiei din 11 iulie 2003 de modificare a Directivei 91/414/CEE a Consiliului în vederea includerii substanțelor active trifloxistrobin, carfentrazon-etil, mezotrion, fenamidon și izoxaflutolText cu relevanță pentru SEE.

text:
               03/Volumul 48

               RO

               Jurnalul Ofícial al Uniunii Europene

               91

         32003L0068

               L 177/12

               JURNALUL OFÍCIAL AL UNIUNII EUROPENE

      DIRECTIVA 2003/68/CE A COMISIEI

   din 11 iulie 2003
   de modificare a Directivei 91/414/CEE a Consiliului în vederea includerii substanțelor active trifloxistrobin, carfentrazon-etil, mezotrion, fenamidon și izoxaflutol
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2003/39/CE a Comisiei (2), în special articolul 6 alineatul (1),
   întrucât:

               (1)

               În conformitate cu articolul 6 alineatul (2) din Directiva 91/414/CEE a Consiliului, Regatul Unit a primit, la 28 ianuarie 1998, o cerere din partea Novartis Crop Protection UK Ltd de includere a substanței active trifloxistrobin în anexa I la Directiva 91/414/CEE. Mai apoi, substanța a fost transferată la Bayer CropScience, care a devenit astfel solicitant. Prin Decizia 1999/43/CE a Comisiei (3), a fost confirmat faptul că dosarul este „conform”, respectiv că se poate considera că îndeplinește cerințele de date și informații prevăzute de anexele II și III la Directiva 91/414/CEE.

               (2)

               Franța a primit, la 14 februarie 1996, o cerere în conformitate cu articolul 6 alineatul (2) din Directiva 91/414/CEE din partea FMC Europe NV (acum FMC Chemicals SPRL) privind carfentrazon-etilul. Cererea a fost declarată conformă prin Decizia 97/362/CE a Comisiei (4).

               (3)

               Regatul Unit a primit, la 23 aprilie 1998, o cerere în conformitate cu articolul 6 alineatul (2) din Directiva 91/414/CEE din partea Zeneca Agrochemicals UK (acum Syngenta) privind mezotrionul. Cererea a fost declarată conformă prin Decizia 1999/392/CE (5).

               (4)

               Franța a primit, la 15 septembrie 1999, o cerere în conformitate cu articolul 6 alineatul (2) din Directiva 91/414/CEE din partea Rhône Poulenc Agri SA (acum Bayer CropScience) privind fenamidonul. Cererea a fost declarată conformă prin Decizia 2000/251/CE a Comisiei (6).

               (5)

               Țările de Jos au primit, la 6 martie 1996, o cerere în conformitate cu articolul 6 alineatul (2) din Directiva 91/414/CEE din partea Rhône Poulenc Agri SA (acum Bayer CropScience) privind izoxaflutolul. Cererea a fost declarată conformă prin Decizia 96/524/CE a Comisiei (7).

               (6)

               Efectele acestor substanțe asupra sănătății umane și asupra mediului au fost evaluate în conformitate cu dispozițiile articolului 6 alineatele (2) și (4) din Directiva 91/414/CEE pentru utilizările propuse de solicitanți. Statele membre desemnate raportoare au prezentat Comisiei un proiect de raport de evaluare asupra acestor substanțe, la 19 aprilie 2000 (privind trifloxistrobinul), la 14 mai 1998 (privind carfentrazon-etilul), la 17 decembrie 1999 (privind mezotrionul), la 14 mai 1998 (privind fenamidonul), respectiv la 20 februarie 1997 (privind izoxaflutolul).

               (7)

               Proiectele de rapoarte de evaluare au fost studiate de statele membre și de Comisie în cadrul Comitetului permanent pentru lanțul alimentar și sănătatea animală. Revizuirea s-a încheiat la 15 aprilie 2003 și a luat forma unor rapoarte ale Comisiei cu privire la următoarele substanțe active: mezotrion, trifloxistrobin, carfentrazon-etil, fenamidon și izoxaflutol.

               (8)

               Studierea trifloxistrobinului și a fenamidonului nu a scos la iveală nici o chestiune rămasă neclară și nici preocupări care să facă necesară consultarea Comitetului științific pentru plante.

               (9)

               Raportul asupra carfentrazon-etilului, precum și informațiile suplimentare, au fost supuse atenției Comitetului științific pentru plante, în vederea unei consultări separate. Comitetului științific i s-a cerut să formuleze observații cu privire la relevanța pentru ființele umane a nivelurilor ridicate de porfirine specifice detectate la animalele de laborator. Comitetul a emis un aviz (8) conform căruia efectele detectate la animalele de laborator în ceea ce privește porfirinele sunt relevante pentru oameni, dar nu există dovezi care să probeze că oamenii ar fi mai sensibili la aceste efecte decât animalele. În plus, Comitetul științific a remarcat că au fost detectați trei compuși polari necunoscuți într-un lizimetru. Autorul notificării a fost, prin urmare, invitat să prezinte informații privind relevanța celor trei compuși. Autorul notificării a furnizat apoi informații suplimentare, care au fost evaluate de Comitet. După evaluarea noilor date, Comitetul a estimat că acești compuși polari nu prezintă riscuri ecotoxicologice sau toxicologice inacceptabile.

               (10)

               În ceea ce privește mezotrionul, Comitetului științific i s-a cerut să formuleze observații cu privire la relevanța șobolanului ca model animal în vederea extrapolării proprietăților toxicologice ale mezotrionului la oameni și să evalueze dacă apariția de efecte negative la organele țintă (atât la modele animale, cât și la oameni) poate avea legătură cu o anumită concentrație de tirozină din plasmă. În avizul emis (9), Comitetul a estimat că, date fiind similaritățile de cinetică a tirozinei între șoareci și oameni, șoarecele poate fi considerat un model animal mai potrivit decât șobolanul pentru evaluarea riscurilor pentru om. Comitetul a indicat, de asemenea, că, la oameni, la o concentrație a tirozinei în plasmă mai mică de 800-1 000 nmol/ml, nu este probabilă apariția de semne sau simptome ale unor efecte negative.

               (11)

               În ceea ce privește izoxaflutolul, Comitetului științific i s-a cerut să formuleze observații cu privire la efectele toxicologice și ecotoxicologice ale unui produs de degradare a substanței active (RPA 203328), la analizele statistice privind incidența tumorilor din studiul efectuat pe șobolani vreme de doi ani și la observarea consecințelor asupra dezvoltării la animalele de laborator. În avizul emis (10), Comitetul a indicat faptul că, în cele mai rele condiții, produsul de degradare RPA 203328 se poate regăsi în apele subterane în concentrații estimate la un nivel care depășește 0,1 ppb. Comitetul nu a evidențiat nici o preocupare de natură toxicologică sau ecotoxocologică în ceea ce privește produsul de degradare. Comitetul nu a identificat, de asemenea, nici o preocupare pentru oameni în legătură cu eventuale consecințe de natură cancerigenă sau legate de dezvoltare.
               În cursul celei de-a doua consultări referitoare la aceleași substanțe, Comitetului științific i s-a cerut să formuleze observații referitoare la cinetica degradării cea mai probabilă de luat în considerare pentru modelele de calcul a extracției prin dizolvare. Comitetul a considerat că anumiți parametri dintre cei utilizați pentru modelele de calcul nu sunt suficient justificați și că timpul de înjumătățire a degradării metabolitului RPA 203328 este posibil să fi fost subestimat (11).
               Modelele de calcul a extracției prin dizolvare a izoxaflutolului și produselor sale de degradare au fost, în continuare, revizuite în conformitate cu orientările sugerate de Comitetul științific.

               (12)

               Diferitele studii efectuate au arătat că produsele fitosanitare care conțin substanțele active în cauză îndeplinesc, în linii generale, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările studiate și precizate în rapoartele de revizuire ale Comisiei. Este necesară, așadar, includerea în anexa I a substanțelor active următoare: mezotrion, trifloxistrobin, carfentrazon-etil, fenamidon și izoxaflutol, pentru a putea garanta faptul că, în toate statele membre, autorizarea produselor fitosanitare care conțin aceste substanțe active poate fi acordată în conformitate cu dispozițiile din directiva menționată.

               (13)

               După includere, este necesar să se acorde statelor membre un termen rezonabil pentru punerea în aplicare a dispozițiilor din Directiva 91/414/CEE în ceea ce privește produsele fitosanitare care conțin substanțele active următoare: mezotrion, trifloxistrobin, carfentrazon-etil, fenamidon și izoxaflutol și în special în vederea reexaminării autorizațiilor provizorii existente înainte de expirarea acestui termen, pentru transformarea acestor autorizații în autorizații complete, pentru modificarea sau pentru retragerea lor, în conformitate cu principiile uniforme enunțate de Directiva 91/414/CEE.

               (14)

               Este necesară, așadar, modificarea în consecință a Directivei 91/414/CEE.

               (15)

               Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică, până la 31 martie 2004, actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceasta.
   Ele pun în aplicare aceste dispoziții începând cu data de 1 aprilie 2004.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   Statele membre revizuiesc autorizația acordată pentru fiecare dintre produsele fitosanitare care conțin una dintre substanțele active următoare: trifloxistrobin, carfentrazon-etil, mezotrion, fenamidon și izoxaflutol, pentru a garanta respectarea condițiilor aplicabile acestor substanțe active, stabilite de anexa I la Directiva 91/414/CEE. Autorizațiile trebuie modificate sau retrase, după caz, până la 31 martie 2004.
   (2)   Orice produs fitofsanitar autorizat și care conține una dintre substanțele active următoare: trifloxistrobin, carfentrazon-etil, mezotrion, fenamidon și izoxaflutol, fie ca substanță activă unică, fie asociată altor substanțe active incluse în anexa I la Directiva 91/414/CEE până la 30 septembrie 2004 face obiectul unei reevaluări de către statele membre, conform principiilor uniforme menționate la anexa VI la Directiva 91/414/CEE, pe baza unui dosar care îndeplinește cerințele din anexa III la directiva menționată. În funcție de această evaluare, statele membre determină dacă produsul respectă condițiile specificate la articolul 4 alineatul (1) literele (b), (c), (d) și (e) din Directiva 91/414/CEE. Autorizațiile trebuie modificate sau retrase, după caz, până la 31 martie 2005.
   Articolul 4
   Prezenta directivă intră în vigoare la 1 octombrie 2003.
   Articolul 5
   Prezenta directivă se adresează statelor membre.

      Adoptată la Bruxelles, 11 iulie 2003.

            Pentru Comisie

         David BYRNE

            Membru al Comisiei

      (1)  JO L 230, 19.8.1991, p. 1.

      (2)  JO L 124, 20.5.2003, p. 30.

      (3)  JO L 14, 19.1.1999, p. 30.

      (4)  JO L 152, 11.6.1999, p. 31.

      (5)  JO L 148, 15.6.1999, p. 44.

      (6)  JO L 78, 29.3.2000, p. 26.

      (7)  JO L 220, 30.8.1996, p. 27.

      (8)  Avizul Comitetului științific pentru plante cu privire la evaluarea carfentrazon-etilului în cadrul Directivei 91/414/CEE a Consiliului privind introducerea pe piață a produselor fitofarmaceutice. CSP/CARFEN/002-final, adoptat la 26 ianuarie 2001.

      (9)  Avizul Comitetului științific pentru plante cu privire la evaluarea mezotrionului în cadrul Directivei 91/414/CEE a Consiliului privind introducerea pe piață a produselor fitofarmaceutice. CSP/MESOTRI/002-final, adoptat la 18 iulie 2002.

      (10)  Avizul Comitetului științific pentru plante cu privire la includerea izoxaflutolului în anexa I la Directiva 91/414/CEE a Consiliului privind introducerea pe piață a produselor fitofarmaceutice. CSP/ISOXA/012-final, adoptat la 3 iunie 1999.

      (11)  Avizul Comitetului științific pentru plante cu privire la anumite întrebări suplimentare ale Comisiei privind evaluarea izoxaflutolului în cadrul Directivei 91/414/CEE – CSP/ISOXAFLUTOLE-bis-002-final, adoptat la 30 ianuarie 2003.
   ANEXĂ

                  Nu-măr

                  Nume comun, numere de identificare

                  Denumire IUPAC

                  Puritate (1)

                  Intrarea în vigoare

                  Expirarea includerii

                  Dispoziții specifice

                  „59

                  Trifloxistrobin
                  Număr CAS: 141517-21-7
                  Număr CIPAC: 617

                  Metil (E)-metoximino-{(E)-a-[1-a-(a,a,a-trifluoro-m-tolil)etiliden aminooxil]-o-tolil}acetat

                  960 g/kg

                  1 octombrie 2003

                  30 septembrie 2013

                  Se autorizează numai utilizarea ca fungicid.
                  Pentru aplicarea principiilor uniforme prevăzute de anexa VI, se ține seama de concluziile raportului de revizuire asupra trifloxostrobinului, în special de anexele I și II la acesta, finalizate de Comitetul permanent pentru lanțul alimentar și sănătatea animală la 15 aprilie 2003. În cursul evaluării generale:

                              —

                              statele membre trebuie să acorde, în mod special, atenție protejării apelor subterane, atunci când substanța activă este aplicată în regiuni sensibile din punctul de vedere al solului și/sau al condițiilor climaterice.

                        După caz, se pot adopta măsuri în vederea reducerii riscurilor sau se pot pune în aplicare programe de monitorizare.

                  60

                  Carfentrazon-etil
                  Număr CAS: 128639-02.1
                  Număr CIPAC: 587

                  Etil (RS)-2-cloro-3-[2-cloro-5-(4-difluorometil-4,5-dihidro-3-metil-5oxo-1H 1,2,4-triazol-1-yl)-4-fluorofenil] propionat

                  900 g/kg

                  1 octombrie 2003

                  30 septembrie 2013

                  Se autorizează numai umai utilizarea ca erbicid.
                  Pentru aplicarea principiilor uniforme prevăzute de anexa VI, se ține seama de concluziile raportului de revizuire asupra carfentrazon-etilului, în special de anexele I și II la acesta, finalizate de Comitetul permanent pentru lanțul alimentar și sănătatea animală la 15 aprilie 2003. În cursul evaluării generale:

                              —

                              statele membre trebuie să acorde, în mod special, atenție protejării apelor subterane, atunci când substanța activă este aplicată în regiuni sensibile din punctul de vedere al solului și/sau al condițiilor climaterice.

                        După caz, trebuie adoptate măsuri în vederea reducerii riscurilor.

                  61

                  Mezotrion
                  Număr CAS: 104206-8
                  Număr CIPAC: 625

                  2-(4-mezil-2-nitrobenzoil) ciclohexan -1,3-dionă

                  920 g/kg
                  1-ciano-6-(metilsulfonil)-7-nitro-9H-xanthen-9-ona (impuritate rezultată din procesul de producție) poate constitui o problemă toxicologică și trebuie să fie sub 0,0002 % (w/w) din produsul tehnic.

                  1 octombrie 2003

                  30 septembrie 2013

                  Numai utilizarea ca erbicid este autorizată.
                  Pentru aplicarea principiilor uniforme prevăzute de anexa VI, se ține seama de concluziile raportului de revizuire asupra mezotrionului, în special de anexele I și II la acesta, finalizate de Comitetul permanent pentru lanțul alimentar și sănătatea animală la 15 aprilie 2003.

                  62

                  Fenamidon
                  Număr CAS: 161326-34-7
                  Număr CIPAC: 650

                  (S)-5-metil-2-metiltio-5-fenil-3-fenilamino-3,5-dihidroimidazol-4-onă

                  975 g/kg

                  1 octombrie 2003

                  30 septembrie 2013

                  Numai utilizarea ca fungicid este autorizată.
                  Pentru aplicarea principiilor uniforme prevăzute de anexa VI, se ține seama de concluziile raportului de revizuire asupra fenamidonului, în special de anexele I și II la acesta, finalizate de Comitetul permanent pentru lanțul alimentar și sănătatea animală la 15 aprilie 2003. În cursul evaluării generale, statele membre:

                              —

                              trebuie să acorde, în mod special, atenție protejării apelor subterane, atunci când substanța activă este aplicată în regiuni sensibile din punctul de vedere al solului și/sau al condițiilor climaterice;

                              —

                              trebuie să acorde, în mod special, atenție protejării artropodelor nețintă;

                              —

                              trebuie să acorde, în mod special, atenție protejării organismelor acvatice.

                        Dacă este cazul, trebuie adoptate măsuri în vederea reducerii riscurilor.

                  63

                  Izoxaflutol
                  Număr CAS: 141112-29-0
                  Număr CIPAC: 575

                  5-ciclopropil-4-(2-metilsulfonil-4-trifluorometilbenzoil) izoxazol

                  950 g/kg

                  1 octombrie 2003

                  30 septembrie 2013

                  Se autorizează numai utilizarea ca erbicid.
                  Pentru aplicarea principiilor uniforme prevăzute de anexa VI, se ține seama de concluziile raportului de revizuire asupra izoxaflutolului, în special de anexele I și II la acesta, finalizate de Comitetul permanent pentru lanțul alimentar și sănătatea animală la 15 aprilie 2003. În cursul evaluării generale, statele membre:

                              —

                              trebuie să acorde, în mod special, atenție protejării apelor subterane, atunci când substanța activă este aplicată în regiuni sensibile din punctul de vedere al solului și/sau al condițiilor climaterice. Dacă este cazul, se pot adopta măsuri pentru reducerea riscurilor sau se pot pune în aplicare programe de monitorizare.

      (1)  În raportul de revizuire se fac precizări privind identitatea și specificația substanțelor active.”